Me asumme Suomessa, jossa on demokraattinen järjestelmä ja kaikki ovat lain edessä tasavertaisia. Vaikka valitettavasti Suomi ei ole kokonaan sekulaarinen järjestelmä, silti tasa-arvo asioissa olemme maailman kärjessä.

Tasa-arvo ja sananvapaus ovat hienoja asioita, joista tulee pitää kiinni myös jatkossa. On kuitenkin paljon tapauksia, joissa uskonnolliset ryhmät noudattavat omia epätasa-arvoisa lakejaan sillä verukkeella, että demokraattisessa Suomessa on oikeus harjoittaa haluamaansa uskontoa. Minustakin kaikilla on oikeus harjoittaa omaa kulttuuriaan ja uskontoaan niin kauan, kun se ei ole ristiriidassa demokraattisten perusarvojen kanssa liittyen vaikkapa naisten tasa-arvoiseen asemaan.

Ei esimerkiksi pitäisi sallia, että jotkut ryhmät uskonnon nimissä pakottavat omia lapsiaan omaksumaan kyseisen uskonnon, tai pakottavat omia tyttöjä käyttämään huivia koulussa.

Uskonnon tiukka harjoittaminen jo lapsena ja huvinkäyttö kouluissa synnyttää eriarvoisuutta ja syventää eroa opiskelijoiden välillä. Se myös heijastuu opiskelijoiden yhteisiin harrastuksiin, kun esimerkiksi uiminen tai muu urheilu sekaporukassa ei olekaan sallittua.

En ole tarkkaan tutustunut käynnissä oleviin kansalaisaloitteisiin, mutta sellainen olisi tervetullut, jossa kielletään vanhempia määräämästä lapsille uskonnollista pukeutumistyyliä. Pienien tyttöjen ei tule hunnuttaa itseään suomalaisissa kouluissa.

Huivin käytön pitäisi olla sallittua vasta täysi-ikäisenä, kun aikuinen ihminen pystyy itsenäisesti päättämään oman uskonnollisen vakaumuksensa ilman vanhempien painostusta. Silloinkin minusta länsimaiseen demokratiaan kuuluu, että kasvoja ei peitetä kokonaan. Se on usein muille kanssaihmisille ahdistavaa ja saattaa muodostaa myös turvallisuusriskin, kun henkilöä ei voida tunnistaa. Tässäkin asiassa Ranska on näyttänyt hienoa esimerkkiä siitä, kuinka demokraattinen maa voi vaalia omia arvojaan ja vaatia tulijoilta tai käännynnäisiltä edes minimin verran sopeutumista.

Monen mielestä hunnun kieltäminen kouluissa tai uskonnon opetuksen sisällön päivittäminen on hankalaa. Minusta politiikkojen velvollisuus on puolustaa suomalaista järjestelmää ja sen demokraattisia arvoja. Taloudellisten intressien vuoksi politiikkojen ei pidä alistua diktaattorien ja teokraattisen maiden tahtoon.

Monikulttuurinen, moniarvoinen ja demokraattinen järjestelmä on minulle ihanne. Kaikkea ei kuitenkaan pidä hyväksyä, vaan kieltää sellaiset elementit, jotka eivät sovi yhteen tasa-arvon ja demokratian periaatteiden kanssa. Näihin lukeutuu huntujen käyttö kouluissa ja kasvot peittävän hunnun eli niqabin käyttö kaduilla.

Samalla kuitenkin toivon, että tätä kirjoitusta ei käytetä rasistisen ideologian pönkittämiseen tai islaminuskon parjaamiseen. Kirjoitus on tarkoitettu asialliseksi arvosteluksi Suomen julkisen tilan käytöstä. Kaikilla tulee olla oikeus oman uskonnon harjoittamiseen, sen julistaminen ei vain minusta kuuluu julkisiin tiloihin tai alakouluihin.

Alan Salehzadeh